2023 9 15
LT
Europos Sąjungos oficialusis leidinys
L 228/145
didelių išlaidų, gali būti taikomi netiesioginiai duomenų rinkinio nustatymo metodai pagal 2 punktą.
Jei tokių metodų nėra, jie nėra techniškai įmanomi arba juos taikant atsirastų nepagrįstai didelių išlaidų, pereinamuoju laikotarpiu šio reglamento 4 straipsnio 3 dalyje nustatytomis sąlygomis galima naudoti Komisijos pateiktas ir paskelbtas preliminarias numatytąsias vertes; b) tiesioginio ar netiesioginio nustatymo metodų atveju metodas laikomas tinkamu, jeigu juo užtikrinama, kad matavimas, analizė, ėminių ėmimas, kalibravimas ir patvirtinimas, skirti konkrečiam duomenų rinkiniui nustatyti, būtų atliekami taikant metodus, nustatytus atitinkamuose EN ar ISO standartuose.
Jei tokių standartų nėra, gali būti naudojami nacionaliniai standartai.
Jeigu nėra taikytinų paskelbtų standartų, naudojami tinkami standartų projektai, sektoriaus geriausios patirties gairės ar kiti moksliškai pagrįsti metodai, kuriais apribojama ėminių ėmimo ir matavimo paklaida; c) taikant vieną iš a punkte nurodytų metodų, pirmenybė teikiama matavimo priemonėms arba laboratorinei analizei, kurią kontroliuoja veiklos vykdytojas, o ne matavimo priemonėms ar analizei, kurias kontroliuoja kitas teisės subjektas, pvz., kuro ar medžiagų tiekėjas arba prekybos partneriai, susiję su pagamintomis prekėmis; d) matavimo priemonės parenkamos taip, kad jas taikant neapibrėžtis būtų kuo mažiausia ir nebūtų patiriama nepagrįstų išlaidų.
Pirmenybė teikiama priemonėms, kurioms taikoma teisinė metrologinė kontrolė, išskyrus atvejus, kai yra kitų priemonių, kurių naudojimo neapibrėžtumas yra gerokai mažesnis.
Priemonės naudojamos tik aplinkoje, atitinkančioje jų naudojimo specifikacijas; e) jei atliekama laboratorinė analizė arba kai laboratorijos atlieka ėminių apdorojimą, kalibravimą, metodų patvirtinimą arba veiklą, susijusią su nepertraukiamuoju išmetamo ŠESD kiekio matavimu, taikomi šio priedo B.5.4.3 skirsnio reikalavimai.
2.
Netiesioginiai nustatymo metodai: jeigu nėra tiesioginio nustatymo metodo, pagal kurį būtų galima parengti reikalingą duomenų rinkinį, pirmiausia – tokiais atvejais, kai turi būti nustatyta grynoji išmatuojama šiluma tiekiama įvairiems gamybos procesams, galima taikyti netiesioginį nustatymo metodą, pavyzdžiui: a) skaičiavimą, pagrįstą žinomu cheminiu arba fiziniu procesu, taikant atitinkamas pripažintoje literatūroje nurodytas susijusių cheminių medžiagų cheminių ir fizinių savybių vertes, atitinkamus stechiometrinius faktorius ir termodinamines savybes, pvz., reakcijos entalpijas, jeigu taikytina; b) skaičiavimą, pagrįstą įrenginio projektiniais duomenimis, pvz., techninių vienetų energijos vartojimo efektyvumu arba apskaičiuotuoju energijos vartojimo efektyvumu, tenkančiu vienam produkcijos vienetui; c) koreliacijas, pagrįstas empiriniais reikalingo duomenų rinkinio apytikslių verčių nustatymo naudojant nekalibruotą įrangą arba gamybos žurnaluose užregistruotus duomenis, bandymais.
Tuo tikslu užtikrinama, kad koreliacija atitiktų geros inžinerinės praktikos reikalavimus ir būtų taikoma tik vertėms, patenkančioms į intervalą, kuriam ji buvo nustatyta, nustatyti.
Tokių koreliacijų galiojimas įvertinamas bent vieną kartą per metus.
3.
Siekiant nustatyti geriausius turimus duomenų šaltinius, pasirenkamas aukščiausio reitingo pagal 1 punkte pateiktą klasifikaciją duomenų šaltinis, kuris jau yra įrenginyje.
Tačiau, kur techniškai įmanoma taikyti aukštesnio reitingo duomenų šaltinį nepatiriant nepagrįstų išlaidų, nepagrįstai nedelsiant taikomas toks geresnis duomenų šaltinis.
Jei 1 punkte pateiktame reitinge yra skirtingų to paties duomenų rinkinio duomenų šaltinių, pasirenkamas duomenų šaltinis, kuriuo užtikrinamas aiškiausias duomenų srautas su mažiausia būdingąja rizika ir kontrolės riziką, susijusią su netikslumais.
4.
Pagal 3 punktą pasirinkti duomenų šaltiniai naudojami siekiant nustatyti būdingąjį išmetamą ŠESD kiekį ir apie jį pranešti.
5.
Kiek tai įmanoma nepatiriant nepagrįstų išlaidų, kontrolės sistemos tikslais pagal šio priedo H skirsnį apibrėžiami papildomi duomenų šaltiniai arba duomenų rinkinių nustatymo metodai, kad būtų galima patvirtinti 3 punkte nurodytus duomenų šaltinius.
Pasirinkti duomenų šaltiniai, jei tokių yra, nurodomi stebėsenos metodikos dokumentuose.